“กทม.-ปริมณฑล” เช้านี้อ่วม “PM 2.5 เกินมาตรฐาน 56 พื้นที่! เตือนปชช.งดทำกิจกรรมกลางแจ้ง
“กทม.-ปริมณฑล” เช้านี้อ่วม ค่าฝุ่น “PM 2.5 เกินมาตรฐาน 56 พื้นที่! เตือนประชาชนงดทำกิจกรรมกลางแจ้ง พร้อมติดตามสถานการณ์ใกล้ชิด
“กทม.-ปริมณฑล” เช้านี้อ่วม ค่าฝุ่น “PM 2.5 เกินมาตรฐาน 56 พื้นที่! เตือนประชาชนงดทำกิจกรรมกลางแจ้ง พร้อมติดตามสถานการณ์ใกล้ชิด
21 ก.พ. 2563

กรมควบคุมมลพิษ รายงานผลการตรวจสอบคุณภาพอากาศในพื้นที่กรุงเทพมหานครและปริมณฑล ประจำวันที่ 21 กุมภาพันธ์ 2563 เมื่อเวลา 7.00 น. จำนวน 60 สถานี พบว่า ปริมาณฝุ่นละอองขนาดไม่เกิน 2.5 ไมครอน (PM 2.5) ตรวจวัดค่าได้ 47 – 81 มคก./ลบ.ม. (ค่ามาตรฐานไม่เกิน 50 มคก./ลบ.ม.) ปริมาณฝุ่นละอองมีแนวโน้มลดลงในหลายพื้นที่จากช่วงเช้าของเมื่อวาน
โดยพบพื้นที่ที่มีปริมาณฝุ่นละอองอยู่ในระดับเริ่มมีผลกระทบต่อสุขภาพ (พื้นที่สีส้ม) 56 พื้นที่ ประชาชนในพื้นที่ดังกล่าว ควรลดระยะเวลาการทำกิจกรรมกลางแจ้ง หรือใช้อุปกรณ์ป้องกันตนเอง และติดตามสถานการณ์อย่างใกล้ชิด
ทั้งนี้ ปัจจัยที่มีผลต่อปริมาณฝุ่นละออง PM 2.5 ได้แก่ สภาพการจราจร จากรายงานของ บก.จร. และ iTIC รายงานว่าช่วงบ่ายถึงค่ำของเมื่อวานและช่วงเช้าวันนี้ การจราจรหนาแน่นและติดขัดในหลายเส้นทาง และจากสภาพอุตุนิยมวิทยา อากาศมีลักษณะจมตัว โดยตั้งแต่ช่วงค่ำต่อเนื่องถึงเช้าวันนี้ มีลมสงบถึงลมอ่อนในหลายพื้นที่ ทำให้ฝุ่นละอองไม่กระจายตัวและเกิดการสะสม